དམར་པོ་འཁྱིལ་འབར་བ་ཆེ་ལ་གྲིམས་པ་བོངས་
ཐུང་ལ་རག་པ་གསུས་ཁྱིམ་ཆེ་བ་གསེར་གྱི་ལྷུན་པོ་འགྲོ་ཤེས་པ་ལྟ་བུས་ལོག་འདྲེན་
ཐམས་ཅད་འཇིགས་པར་བྱེད་པའོ། །དར་ཟབ་དང་། རིན་པོ་ཆེ་དང་། ལྷ་ཀླུ་མི་
གསུམ་གྱི་འདོད་འབྱུང་གི་རྒྱལ་པོ་ལ་སོགས་པའི་རྒྱན་དྲུག་དང་། དོ་ཤལ་དང་། སེ་
མོ་དོ་དང༌། ཟ་ར་ཚགས་དང་། ཟུར་ཕུད་ལ་སོགས་པ་ཐམས་ཅད་ཀྱིས་བརྒྱན་པ་
ནི་གདུལ་བྱའི་རེ་འདོད་བསྐོང་བའོ། །མཆེ་བ་བརྩིགས་པར་ཡང་དག་བྲི། །གླང་
པོ་ཆེའི་མཆེ་བ་དཀར་ཞིང་རྣོ་བ་བརྩིགས་པས་བདག་འཛིན་སྐྱེ་འཆི་རྩད་ནས་བཅོད་
པའོ། །དགྲ་སྟ་གཏུན་ཤིང་ཉིད་དང་ཡང་། །དེ་བཞིན་དུ་ནི་མདའ་གཞུ་ཉིད། །ཁ་
ཧཱུྃ་ག་དང་ལྕགས་ཀྱུ་ཉིད། །ཐོད་པ་དམར་པོ་འཁྱིལ་བ་དང་༌། །རྡོ་རྗེ་རལ་གྲི་དེ་
བཞིན་གཞན། །ཤ་ཆེན་ཐོད་པར་འཛིན་པ་དང༌། །ཕུབ་ཆུང་བ་དན་རྩེ་གསུམ་
553

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
དང༌་། །འཕང་མདུང་རྣམས་ནི་བཅུ་གཉིས་ཏེ། །དེའང་གཡས་དྲུག་རྣམས་ནི་ཕར་
ཕྱིན་དྲུག་རྫོགས་སོ། །གཡོན་པ་རྣམས་ནི་བསྡུ་དངོས་བཞི་དང་།
བྱམས་བརྩེས་
སེམས་ཅན་སྐྱོང་བའོ། །ཕྱག་གཡས་དང་པོར་དགྲ་སྟ་ལྟག་པར་འཕྱར་བ་སྟེ། རྒྱུད་
ལས། ཚོགས་བདག་འབྱུང་པོའི་ཕྱག་མཚན་གྱིས། །ཕ་རོལ་དགྲ་དཔུང་འཇོམས་
པར་བྱེད། །ཅེས་སོ། །སྤྱིར་དགྲ་དཔུང་བདུད་མུ་སྟེགས་ཐམས་ཅད་འཇོམས་
པ། ནང་དུ་ལྟ་ངན་ཐམས་ཅད་འཇོམས་པའོ། །གཉིས་པ་གཏུན་ཤིང་སྟེ། ཕྱིར་
བདུད་བཞི། ནང་དུ་རྣམ་རྟོག་གི་བདུད་འཇོམས་པར་བྱེད་པའོ། །གསུམ་པ་མདའ་
གཞུ་སྟེ། ཕྱི་རུ་གདུལ་བྱ་དགའ་བར་བྱེད་ལ། ནང་དུ་ཐབས་ཤེས་ཀྱི་ཉམས་བསྐྱེད་
པའོ། །བཞི་པ་ན་ལྕགས་ཀྱུ་སྟེ། ཕྱི་རུ་གང་ལ་བསྣུན་པའི་ཡིད་དགའ་བར་བྱེད་
པས།
དུག་གསུམ་བཅོམ་ནས། བདེ་གསལ་མི་རྟོག་པ་བསྐྱེད་པར་བྱེད་ལ། ནང་
དུ་སྐུ་གསུམ་གྱི་རྟོགས་པ་བསྐྱེད་པའོ། །ལྔ་པ་ན་ལྕགས་ཀྱུ་སྟེ། ཕྱི་རུ་གདུལ་བྱ་ཐུགས་
རྗེས་འཛིན་ལ། ནང་དུ་མི་བརྗེད་པའི་གཟུངས་ཐོབ་པའོ། །དྲུག་པ་ཐོད་པ་དམར་
པོ་འཁྱིལ་བ་ཁྲག་གིས་གང་བ་སྟེ། ཕྱི་རུ་རིགས་དྲུག་དབང་དུ་བསྡུས་ནས་ལམ་ལ་
འགོད་ལ། ནང་དུ་བདེ་བ་སྐྱོང་ཞིང༌། བྱང་ཆུབ་ཀྱི་སེམས་འཕེལ་བའོ། །གཡོན་
དང་པོ་བརྒྱ་བྱིན་གྱི་རྡོ་རྗེ་སྟེ། ཕྱི་རུ་ལོག་འདྲེན་ལྷ་མིན་གྱི་དཔུང་འཇོམས་ལ། ནང་
དུ་སྟོང་ཉིད་རྡོ་རྗེས་བདག་འཛིན་གྱི་དཔུང་འཇོམས་པའོ། །གཉིས་པ་རལ་གྲི་ལྟག་
པར་འཕྱར་བ་སྟེ། ཕྱི་རུ་སྲིན་པོའི་རལ་གྲིས་ཕ་རོལ་གྱི་གཡུལ་ལས་རྒྱལ་ལ། ནང་
དུ་ཤེས་རབ་ཀྱི་རལ་གྲིས་གཏི་མུག་གི་ཡུལ་འཇོམས་པའོ། །གསུམ་པ་ཐོད་པ་ཤ་ཆེན་
གྱིས་བཀང་པ་ཞལ་དུ་གསོལ་བ་སྟེ། ཕྱིར་གདུལ་བྱའི་དགོས་འདོད་སྤེལ་ལ། ནང་
དུ་སེམས་ཉིད་རྣལ་དུ་ཕེབས་པའོ། །བཞི་པ་ཕུབ་ཆུང་དམར་ཁྲ་སྟེ། ཕྱིར་ཕ་རོལ་
གྱི་གནོད་པ་སྐྱོབ་ལ། ནང་དུ་གཞན་ཕན། བྱང་སེམས་ཀྱི་གོ་བཀོན་པའོ། །ལྔ་པ་
554-

རྗེ་བཙུན་གྱིས་མཛད་པའི་བགེགས་ཀྱི་རྒྱལ་པོའི་སྒྲུབ་ཐབས་ཀྱི་རྣམ་པར་བཤད་པ།
བ་དན་རྩེ་གསུམ་ནི། ཕྱིར་རླུང་ལྷའི་བ་དན་གྱིས་ཁམས་གསུམ་གཡོ་བར་བྱེད་ལ་
ནང་དུ་སྒོ་གསུམ་དགེ་བ་ལ་བཀོད་པས། རྩ་རླུང་ཐིག་ལེའི་ཡོན་ཏན་གྱིས། ལན་
གསུམ་མྱུར་དུ་བགྲོད་པའོ། །དྲུག་པ་འཕང་མདུང་སྟེ། ཕྱིར་བྱམས་པའི་མདུང་སྣུན་
པས་སྐྱེ་དགུའི་གདུག་སེམས་ཞི་བར་བྱེད་ལ་ནང་དུ་ལོག་རྟོག་གི་གཡུལ་ལས་རྒྱལ་
ནས། ཡེ་ཤེས་ཀྱི་སྣང་བ་བསྐྱེད་པའོ། །བསྣམས་པ་ནི་བཅུ་གཉིས་ཏེ། ཅེས་པས་
ཕྲིན་ལས་མི་འདྲ་བ་བཅུ་གཉིས་སྟོན་ཏེ། དེའང་དགྲ་སྟྭའི་ལོགས་ལ་དགྲ་སྟྭ་བཅུ་
གཉིས་ཐོགས་པ་སྟེ། དེས་གཞན་ཡང་མཚོན་ནོ། །ཡང་དག་བྲི་ཅེས་པ་ནི་ལྔ་སྟེ། ལྷ་
ཡང་དག་ནི་ཇི་སྐད་བཤད་པའི་གཞི། ཚོན་གྱིས་ཚད་ལྡན་ཡིད་ཆགས་པའོ། །བྱིན་
བརླབས་ཡང་དག་ནི། ལྷའི་བསྙེན་པ་སོང་པ། བསྐྱེད་རིམ་བརྟན་པས་གསང་བ་
མཆོག་གི་རབ་གནས་བྱ། དམིགས་པ་ཡང་དག་ནི། བསྙེན་དུས་སུ་མདུན་བསྐྱེད་
ལ་གསལ་བར་བསྐྱེད་ལ། བྱམས་བརྩེ་བྱང་སེམས་ཀྱི་འདུན་པས།
ཀྱི་དགྲ་དང་། རྣམ་གཡེང་གི་རྐུན་མས་ཁྱེར་བར་རྟག་ཏུ་བྱེད་པ་དང༌། གུས་པར་
བྱེད་པས་བསྒོམ་པའོ། །མཆོད་པ་ཡང་དག་ནི་ལྷའི་དྲུང་དུ་མེ་ཏོག་དམར་པོ་ལ་
བརྣབ་སེམས་
སོགས་པའི་མཆོད་པ་དང༌་། རྒྱུན་གཏོར། རྟག་གཏོར་སོགས་མ་ཆག་པར་རོ། ། སྤྱོད་
པ་ཡང་དག་ནི། རྟེན་དང་། སྐུ་དང་། སྙིང་པོ་ལ་སོགས་པ་གཞན་ལ་མི་བསྟན།
བྱིན་བརླབས་ཡལ་བ་དང༌། མི་མ་ཡིན་གྱི་བར་ཆོད་འཇུག་པ་དང་། མན་ངག་
འཆལ་ན་གྲུབ་ཐག་རིང་བས།
དངོས་གྲུབ་ཡལ་ནས་འགྲོ་བས་གྲིབ་ཀྱིས་མ་ཕོག་པར་
གསང་བར་བྱའོ། །བཞི་པ་སྔགས་བཟླས་པ་ནི། ཨོཾ་ག་ཅེས་པ་ཉེར་གཉིས་པ་དགུག་
སྔགས་སོ། །དེ་ལ་ཨོཾ་ནི་བོས་པའམ། སྙན་གསན་དབབ་པའོ། །ག་ག་ནི་སྲོག་གི་
ཡི་གེ་སྟེ། ག་དང་པོ་གཙོ་བོའི་སྲོག་ནས་འགུགས་པའོ། །ག་གཉིས་པ་ནི་འཁོར་གྱི་
སྲོག་ནས་འགུགས་པའོ། །སིདྷི་ནི་གཉིས། མཆོག་ཐུན་མོང་གི་དངོས་གྲུབ་གཉིས་
555

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
སོ། །སརྦ་ནི་ཐམས་ཅད་དོ། །ཨརྠ་མེ་པྲ་སདྷ་ནི་མ་ལུས་པ་བདག་ལ་སྩོལ་བའོ། །ཧཱུྃ་
ཧཱུྃ་ནི་དྲག་ཏུ་བཅུན་པའོ། །ཛཿཛཿ ནི་དབང་མེད་འགུགས་པའོ། །སྭཱ་ཧཱ་ནི་གཞི་ཚུགས་
པའོ། །དགུག་པའི་སྔགས་སོ་ཅེས་པ་ནི།
བགེགས་རྒྱལ་གྱི་སྲོག་འཕྲོག་པས། སྒྲུབ་
པ་པོའི་བཟླས་པས་ཅི་འདོད་རང་དབང་མེད་པར་འགུགས་ཏེ། ལྕགས་ཀྱུས་ཉ་བཞིན་
ནོ། །གཉིས་པ་ཨོཾ་ཨཱཿགཿཧཱུྃ་སྭཱ་ཧཱ། བཟླས་པའི་སྔགས་སོ་ཅེས་པ་ནི། ཨོཾ་
སྐུའི། ཨཱཿ གསུང་གི ག་ནི་ཚོགས་བདག་གི་སྲོག་གི་ཡི་གེ་ཧཱུྃ་ཐུགས་ཀྱི་སྙིང་པོའོ། །སྭཱ་
ཧཱ་ནི། མདའ་དབང་མེད་པར་གཞི་ཚུགས་པའོ། །ལྷ་སྙིང་ཉེ་བའི་སྔགས་རབ་འབྲིང་
ཐ་མ་གསུམ་གང་ནུས་བྱའོ། །སྟོང་ཕྲག་བརྒྱ་ཡིས་འགྲུབ་པར་འགྱུར། །ཞེས་པས་
འབུམ་ཕྲག་གཅིག་སྟེ་རྫོགས་ལྡན་ནམ་མི་སྦྱངས་སྟོབས་ཅན་གྱི་སྤྱོད་ཡུལ་ཡིན་གྱི།
གཞན་དུ། རྩོད་ལྡན་དུས་སུ་བཞི་འགྱུར་ཏེ། །ཅེས་པས་སོ། །སྤྱིར་བསྙེན་པ་གསུམ་
ལས། རྟགས་ཀྱི་བསྙེན་པ་གཙོ་བོ་ཡིན་པས། རྟགས་གསུམ་གང་རུང་ཐོབ་
ནས། སྦྱིན་སྲེག་ལ་སོགས་པའི་ལས་ལ་སྦྱར་བར་བྱའོ། །དེ་ནས་བསྒྲུབ་པ་ནི། དེ་
ནས་ལས་རྣམས་ཡང་དག་བརྩམས། །ཞེས་པ་ནི། ཕྲིན་ལས་རྣམ་པ་བཞི་གང་བསྒྲུབ་
པ་བསམ་པ་བཞིན་འགྲུབ་སྟེ། རྒྱུད་ལས། དེ་ནས་གཞན་ཡང་རབ་བཤད་བྱ། །ལས་
རྣམས་ཐམས་ཅད་འདུས་པ་སྟེ། །ལས་རྣམས་ཀུན་གྱི་དེ་ཁོ་ན། །བསམ་པའི་ཁྱད་
པར་གྱིས་ནི་བྱ། །ཞེས་པ་བསྙེན་པ་རྫོགས་ནས་ལས་སྦྱོར་གང་འདོད་དུ་བསྒྱུར་བས་
འགྲུབ་པའོ། །ཆོ་ག་གཞན་ཡང་བསྙེན་པ་བཞིན། ཁྱད་པར་ལས་གང་སྒྲུབ་ཀྱི་སྔགས་
གདགས། གཏོར་མ་དང་། སྐུ་མདོག་དང་།
སོགས་པ་བསྒྱུར་བར་བྱའོ། །གཞན་བསྙེན་པ་དང་མཐུན་ནོ། །ལས་སྦྱོར་ནི། ལན་
ཅིག་ཡོངས་བཟླས་ཐིག་ལེ་བྱས། སྔགས་པ་སྐལ་བཟང་མཐོང་ན་དགའ། །ཞེས་པ་
བསྙེན་བསྒྲུབ་ལན་ཅིག་རྫོགས་ནས། སྔགས་བཟླས་ཏེ་སྨིན་མཚམས་སུ་ཐིག་ལེ་བྱས་
-556-
བསམ་པ་དང༌། བཟློས་ལུགས་ལ་

རྗེ་བཙུན་གྱིས་མཛད་པའི་བགེགས་ཀྱི་རྒྱལ་པོའི་སྒྲུབ་ཐབས་ཀྱི་རྣམ་པར་བཤད་པ།
ན། གང་གིས་མཐོང་ན་དགའ་ཞིང་གུས་པའི་དབང་དུ་འགྱུར་རོ། །གཞན་ཡང་
བསད་པ། གསོ་བ། སྐྲད་པ་དགུག་པ། ཚེ་དང་། འཁོར་དང༌། ཟས་ནོར་
དང༌་། སྙན་གྲགས་ལ་སོགས་པ་གང་འདོད་འགྲུབ་བོ། །སྒྲུབ་པའི་འབྲས་བུ་
ནི། རྒྱལ་པོའི་སྒོ་རུ་ཆེས་མཆོད་ཅིང་། །རྒྱལ་པོ་དང་། བཙུན་མོ་དང་། བློན་པོ་
དང་། དམག་དཔོན་དང་། ཡུལ་དཔོན་དང་། རྗེ་རིགས་དང་། བྲམ་ཟེ་དང་།
ཁྱིམ་བདག་ལ་སོགས་པའི་ཐུན་མོང་མ་ཡིན་པས། སྒོ་རུ་མཆོད་པ་དང་། བཀུར་
སྟི་ཆེན་པོ་ཐོབ་བོ། །དགྲ་རྣམས་ཐམས་ཅད་འཇིགས་པར་བྱེད། །རྒྱལ་པོ། བློན་
པོ། གྲོགས་དཔོན་ལ་སོགས་པའི་གནོད་པ་དང༌་། སྡང་བར་སེམས་པ་ཐམས་ཅད་
འཇིགས་པ་དང་། མི་ཕན་པ་དང་འཚེ་བ་ཐམས་ཅད་ཞི་བར་འགྱུར་རོ། །བགེགས་
རྣམས་ཉེ་བར་བསྐྲོད་ཉིད་དང་། །བགེགས་དང་། ལོག་འདྲེན་དང་། རྦོད་གཏོང་
དང༌། དམ་བརྩད་དང་། ས་གདོན་ལ་སོགས་པའི་གནོད་པ་ཐམས་ཅད་ཉེ་བར་
བསྐྲོད་ཅིང་ཞི་བར་འགྱུར་རོ། །འདོད་པ་ཀུན་གྱིས་འབྲས་གཏེར་བར། །བུ་དང་།
ཆུང་མ་དང༌་། སྦྱིན་བདག་དང༌་། སློབ་འཁོར་དང༌། བྲན་གཡོག་དང་། ཁང་
ཞིང་དང་། ཟས་གོས་དང་། ནོར་འབྲུ་དང་། རྟ་གླང་དང༌། ཚེ་དང་། སྟོབས་
དང་། ནུས་མཐུ་ལ་སོགས་པ།
གང་ཟག་སྣ་ཚོགས་ཀྱི་བསམ་པ། ཐ་དད་པའི་
འདོད་པ་ཐམས་ཅད་བློ་དང་མཐུན་པར་སྟེར་རོ། །ཐེ་ཚོམ་མེད་པ་ཉིད་དུ་
འགྱུར།
།རྒྱུད་སྡེ་དམ་པ་རྡོ་རྗེ་འཆང་གི་གསུང་རབ་ལ། །འདས་པའི་དོན་ལ་ཡིད་
གཉིས། མ་འོངས་པའི་དོན་ལ་སོམ་ཉི། ད་ལྟ་བའི་དོན་ལ་ཐེ་ཚོམ་མེད་པར་བློ་རྩེ་
གཅིག་ཉིད་དུ་བྱས་ཏེ།
བདེ་བར་གཤེགས་པའི་རྡོ་རྗེའི་གསུངས་ལས་ཐོས་པ་
དང༌་། བླ་མ་དམ་པའི་ཐུགས་ཉམས་སུ་ལོན་པར་མཐོང་བ་དང་། རང་རྒྱུད་ལ་
འཕྲལ་དུ་མྱོང་བས་གྲུབ་པས་ཀྱང་ཐེ་ཚོམ་མེད་དོ། །འགྱུར་བ་ནི། སྔར་མེད་ཀྱི་
- 557

ས་སྐྱ་བཀའ་འབུམ། ༼མ༽རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
དཔལ་ཕུན་སུམ་ཚོགས་པར་འགྱུར་རོ། །ཅི་འདོད་འགྲུབ་པར་ཡང་། རྒྱུད་བླ་མའི་
ལེའུ་དྲུག་ཅུ་རྩ་བརྒྱད་པར། ཡེ་ཤེས་སྒྲོན་མའི་མཆོག་མཐོང་ནས། །རྣལ་འབྱོར་མ་
རྣམས་འདུས་པ་སྟེ། །པདྨའི་འབྱུང་གནས་ཉམས་དགའ་བར། །ངང་པའི་ཚོགས་
འདུ་ཇི་བཞིན་ནོ། །མིག་འཕྲུལ་མཁན་ལྟར་འཇིག་རྟེན་དུ། །འགྲོ་དོན་ཀུན་གྱི་བྱེད་
པའོ། །དཔལ་ལྡན་རྡོ་རྗེ་འཛིན་པར་ནི། །མངོན་འགྱུར་འདི་ལ་ཐེ་ཚོམ་མེད། །སྤྱོད་
པ་འདི་ལ་ངེས་པར་ནི། །ཇི་སྐད་བཤད་པ་དེར་འགྱུར་བས། །སེམས་ནི་དག་པར་
གྱིས་ཤིག་ཅེས། །སེམས་ཅན་ཀུན་ལ་བདག་གསོལ་འདེབས། །གང་གི་རྨད་བྱུང་
སྙིང་རྗེ་ཅན། །གང་གི་གསུང་པ་དེ་ཉིད་འགྱུར། །ཞེས་པ་དང༌། ཡང་ཇི་ལྟ་ཇི་
ལྟར་བཏགས་པ་ཡིས། །གཞན་གྱི་གཟུགས་ཀྱིས་བསྒོམས་པ་ལ། །ཡིད་གཉིས་གཏི་
མུག་འགྲུབ་འགྱུར་བའི། །དབང་པོ་གཞན་ལ་བསྒོམ་པར་བྱ། །ཇི་ལྟ་ཇི་ལྟར་མོས་
པ་ཡི། །བདག་ཉིད་གཟུགས་ལ་ལྟས་པས་འགྲུབ། །ཅེས་སོ། །གནས་སྐབས་སུ་
བདག་དང་སེམས་ཅན་ཐམས་ཅད་དཔལ་ཚོགས་ཀྱི་བདག་པོ་ཕྱག་བཅུ་གཉིས་པའི་
རྣམ་པར་མ་ཡེངས་པར་བལྟ་སྟེ། དེའི་ངང་ནས་བསྒོམ་བཟླས་དང་མཆོད་གཏོར་
བྱའོ། །དེ་ལྟ་བུའི་ཚོགས་བདག་དེ་ཐམས་ཅད་ཀྱང་བླ་མ་དང་སངས་རྒྱས་སུ་མོས་
པ་བྱས་པས་མྱུར་བ་དང་། རྣོ་བ་དང་། ཚན་ཆེ་བ་དང་། ལམ་དུ་འགྲོ་བའི་མན་
ངག་གོ། །བྱ་བྱེད་ཐམས་ཅད་ཀྱང་། བདག་པས་གཞན་གཅེས། མར་གྱུར་གྱི་སེམས་
ཅན་ཐམས་ཅད་སངས་རྒྱས་ཀྱི་ས་ལ་འགོད་འདོད་ཀྱི་བློས་བྱ་ཡི། གཞན་དུ་ལུས་ངག་
ངལ་བར་འགྱུར་རོ། །མཇུག་གི་དོན་ནི། དེ་ལྟའི་ཆོ་གའི་སྒྲུབ་པ་ཉིད། །ངེས་དོན་
དཔེ་མཁྱུད་མེད་པ་ཡི། །དེ་ལྟའི་སྦྱོར་དངོས་རྗེས་གསུམ་གྱིས། །ཆོ་ག་ལག་ཏུ་བླང་
བའི་རིམ་པ། བསྙེན་པ། སྒྲུབ་པ། ལས་སྦྱོར་དང་བཅས་པ་འདི་ཉིད་མཆོག་
གོ། །མ་མོ་རྣམས་ཀྱང་སྒྲུབ་པའི་མཆོག་འདི་བསྒྲུབས་པས་མ་མོ་དང་། གནོད་སྦྱིན་
-558

རྗེ་བཙུན་གྱིས་མཛད་པའི་བགེགས་ཀྱི་རྒྱལ་པོའི་སྒྲུབ་ཐབས་ཀྱི་རྣམ་པར་བཤད་པ།
མོ་ལ་སོགས་པ་འཕྲིན་ལས་ཀྱི་མཁའ་འགྲོ་རྣམས་ཀྱང་འགྲུབ་པར་འགྱུར་ཏེ། མཆོག་
ཐུན་མོང་གི་དངོས་གྲུབ་ཐམས་ཅད་མྱུར་དུ་ཐོབ་བོ། །
རྒྱུད་ཀྱི་རྒྱལ་པོ་རྡོ་རྗེ་མཁའ་འགྲོ་ཡི། །དགོངས་པ་ཇི་བཞིན་ནག་པོ་སྤྱོད་
པའི་གཞུང༌། །རྣམ་པར་བཤད་ལ་ཉེས་གང་བཟོད་པར་གསོལ། །དགེ་དེས་འགྲོ་
རྣམས་དཔལ་གྱི་འབྱོར་གྱུར་ཅིག །བགེགས་ཀྱི་རྒྱལ་པོའི་རྣམ་པར་བཤད་པ་རྗེ་ས་
སྐྱ་པའི་ཞབས་ཀྱི་རྡུལ་སྤྱི་བོས་རེག་པ། ཐེག་པ་མཆོག་གི་རྣལ་འབྱོར་པ། ཤཱཀྱའི་
དགེ་བསྙེན། གྲགས་པ་རྒྱལ་མཚན་གྱིས་སྦྱར་བའོ། །འདིའི་བརྒྱུད་པ་ནི། ནག་
པོ་པ།
གསང་བ་པ། ཏེ་ལོ་པ། ནཱ་རོ་པ། ཕམ་ཐིང་བ། མལ་གྱོ། ས་ཆེན་
པ། སློབ་དཔོན་རིན་པོ་ཆེ། རྗེ་བཙུན་པའོ། །ཡང་ནག་པོ་པ། ཨ་བ་དྷུ་ཏི་པ། ག་
ཡ་དྷ་ར། གྱི་ཇོའོ།། །།
559-